Sahha rahvuslik tantsuteater
Sergei Zverevi (Kõõl Uola) nimeline Sahha (Jakuutia) Vabariigi Rahvuslik Tantsuteater (vene keeles Национальный театр танца РС(Я) им.С.А.Зверева – Кыыл Уола) on teater Sahha pealinnas Jakutskis. Tantsuteater loeb oma algusajaks Riikliku Tantsuansambli Jakutija loomist 1980. aastal. 1992. kujundati tantsuansambel ümber Sahha (Jakuudi) Vabariigi Rahvuslikuks Tantsuteatriks. Alates 2005. aastast kannab Sahha rahvuslik tantsuteater Sergei Zverevi (Kõõl Uola) nime. Teater säilitab ja arendab rahvusliku tantsukultuuri traditsioone. Teatri repertuaaris on enam kui 20 lavastust. Teatri kunstiline juht oli kaua aega (alates 1980. aastast) teatri looja Gennadi Baišev. Teatrist on saanud Sahha visiitkaart rahvusvahelistel ja ülevenemaalistel festivalidel. Praegu täidab kunstilise juhi kohuseid Svetlana Bessonova. 1993. aastast töötab ballettmeister-lavastajana Ljudmila Antipina ja teatri peadirigendina Nikolai Petrov. Teatrikollektiivi koosseisu kuulub 34-liikmeline tantsutrupp, 3-liikmeline lauluansambel ja 23-liikmeline rahvapilliorkester.